**«ΕΝΕΡΓΕΙΑ»**

**Τι είναι η ενέργεια;**

**Ενέργεια: εν + έργο = έργο μέσα σε κάτι…**

* **Είναι δύσκολο να δώσει κανείς έναν ορισμό για το τι είναι ενέργεια. Θα μπορούσαμε να πούμε ότι ένα σώμα έχει ενέργεια όταν μπορεί να προκαλέσει στον εαυτό του ή στο περιβάλλον μια μεταβολή.**
* **Η ενέργεια είναι απαραίτητη για όλες τις μεταβολές στη φύση. Τίποτε δεν γίνεται χωρίς αυτήν.**
* **Δεν μπορούμε πάντοτε να την παρατηρήσουμε,  αλλά αισθανόμαστε την επίδρασή της σε εμάς και γενικότερα στον κόσμο μας.**
* **Για παράδειγμα: *Ο άνθρωπος, όπως και όλοι οι ζωντανοί οργανισμοί για να ζήσουν χρειάζονται ενέργεια. Για να κινηθεί ένα αυτοκίνητο χρειάζεται ενέργεια. Για  να μαγειρέψουμε χρειαζόμαστε ενέργεια.***

**Χαρακτηριστικά της ενέργειας:**

**α) ούτε δημιουργείται, ούτε χάνεται**

**β) έχει διάφορες μορφές**

**γ) μπορεί να μετατραπεί από μια μορφή σε μια άλλη**


**δ) μεταφέρεται από ένα σώμα σε ένα άλλο**

**ε) αποθηκεύεται**

**Μορφές ενέργειας:**

Ανάλογα με την προέλευσή της και τον τρόπο που τη χρησιμοποιούμε ονομάζουμε την ενέργεια:

**κινητική, δυναμική, ηλεκτρική, χημική, πυρηνική, θερμική ή θερμότητα , φωτεινή , ηχητική.**

**ΑΡΧΗ ΔΙΑΤΗΡΗΣΗΣ ΤΗΣ ΕΝΕΡΓΕΙΑΣ:**

**Η συνολική ενέργεια διατηρείται. Ούτε δημιουργείται ούτε χάνεται, μετατρέπεται όμως διαρκώς από μία μορφή σε μία άλλη.**